Source: https://www.opytajsauctovnika.sk/vyplnenie-tlaciva-pri-registracii-podla-%C2%A7-7a-dodanienadobudnutie-sluzby-zahraniciazo-zahranicia/
Timestamp: 2019-09-18 03:42:45+00:00
Document Index: 9325517

Matched Legal Cases: ['§ 7', '§ 7', '§ 7', '§ 7', '§ 7', '§ 7', '§ 7']

Vyplnenie tlačiva pri registrácii podľa § 7a (dodanie/nadobudnutie služby do zahraničia/zo zahraničia) | Opýtaj sa účtovníka Bing SEO
Home » dane » Vyplnenie tlačiva pri registrácii podľa § 7a (dodanie/nadobudnutie služby do zahraničia/zo zahraničia)
Potrebujem zaregistrovať podľa § 7a lebo dodávam služby do zahraničia. Ale v tlačive v časti I. Druh dane, ku ktorému sa žiada registrácia, oznámenie zmeny alebo zrušenie registrácie, tam čo zaškrtne, čo vyberie z možností, ktoré sú tam? Lebo ani jedna sa mi nepozdáva. Rozmýšľal som nad Daňou z pridanej hodnoty, ale som čítal, že § 7a nie je platcovstvo DPH. Ďakujem.
Zdravím. Uvažovali ste správne. Ak sa potrebujete zaregistrovať podľa § 7a zákona o dani z pridanej hodnoty, tak v tlačive Žiadosť o registráciu, oznámenie zmien, žiadosť o zrušenie registrácie na daň z príjmov a daň z pridanej hodnoty v časti “I. Druh dane, ku ktorému sa žiada registrácia, oznámenie zmeny alebo zrušenie registrácie” zaškrtnete pole “Daň z pridanej hodnoty” a následne pole “tuzemská alebo zahraničná osoba” nakoľko ide o registráciu pre DPH, bez ohľadu na to, že podľa § 7a nenadobudnete postavenie platiteľa DPH.
Následne, okrem vyplnenia osobných údajov, netreba zabudnúť na vyplnenie “Prílohy 1 – Daň z pridanej hodnoty” a zaškrtnúť jej poslednú položku “Registrácia pred prijatím služby z iného členského štátu alebo pred dodaním služby do iného členského štátu podľa § 7a zákona”.
Vypĺňate teda strany č. 1, 2, 4 a Prílohu 1.
Elektronickú verziu na vyplnenie nájdete »TU«
(Pôvodný článok 28.02.2017 | Aktualizované 13.06.2018, 20:00)
dane, účtovníctvo 222/2004, 7a, daň z pridanej hodnoty, dodanie, dph, EÚ, nadobudnutie, registrácia, služby, zahraničie, zákon o DPH
Nové daňové priznanie k DPH od roku 2020